[{"text_idx": "#000001", "text": "\u201eMinerva`s Den\u201c leiab aset 1968. aastal hetk pa\u0308rast teise osa lo\u0303ppu. Siinkohal on hea a\u0308ra ma\u0308rkida, et \u201eBioShock Infinite\u201c o\u0303hulinna tegevus toimus 1912. aastal, \u201eBurial at Sea\u201c veealune ku\u0308lastus 1957, \u201eBioShock\u201c ise umbes 1958 ja \u201eBioShock 2\u201c siis 1968. Ma\u0308ngija on taaskord Alfa seeria Big Daddy rollis, aga seekord on peategelaseks subjekt Sigma. \u201eBioShock 2\u201c lo\u0303ppes u\u0308sna katastroofilisel noodil nii peategelase subjekt Delta kui ka Rapture jaoks. Linn vee all on endiselt ADAM-i narkarite ku\u0308u\u0308sis, kuid omavahel vaenutsevaid pooli nagu Frank Fontaine/Atlas, Andrew Ryan, Sofia Lamb ja tema tu\u0308tar Eleanore on aina va\u0308hemaks ja\u0308a\u0308nud."}, {"text_idx": "#000002", "text": "Linna u\u0308ritab pa\u0308a\u0308sta selle kauaaegne elanik ja languse kaasa toonud ADAM-i avastaja avaosast tuttav Birgid Tenebaum. Naine tahab Rapture`it haldava tehisintellekti loonud Porteri abiga jo\u0303udahullunud teadlase Reed Wahli poolt relvastatud kaitse alla pandud \u201eThe Thinker\u201c arvutini, et su\u0308nteesida ravi ko\u0303ikide Rapture elanike jaoks. Missiooni saavutamiseks la\u0308heb neil vaja subjekt Sigma abi. Rapture suurim roim inimkonna vastu (vaba tahte ha\u0308vitamine) a\u0308ratatakse u\u0308les. Sarnaselt Detla`le on ka Sigma iseseisva mo\u0303tlemisega (ei pea Va\u0308ikeste O\u0303dedega kaasas tonklema, ma\u0308ngija valib o\u0303dede abistamise ja ADAM-iks po\u0303rmustamise vahel), kuid allub siiski Tenebaumi ja Porteri ka\u0308skudele. Esimesed kahe \u201eBioShock`i\u201c u\u0308hiseks jooneks ongi tegelikult loo kulgemine la\u0308bi erinevate ka\u0308skude ja u\u0308lesannete jada. Alati ko\u0303netab ma\u0308ngijat keegi teisel pool raadiosaatjat."}, {"text_idx": "#000003", "text": "Loo areng, sisulised ka\u0308a\u0308nakud ja u\u0308llatused on loomulikult lahendatud sarnaselt sellega, millega \u201eBioShock\u201c kuulsaks sai \u2013 ha\u0308a\u0308l raadios juhib sind la\u0308bi tasemete, lugu hargneb aegamisi lahti, saabuvad uskumatu po\u0308o\u0308re ja kurvemapoolne lo\u0303pp, mis on u\u0308hel vo\u0303i teisel viisil saatuslik u\u0308hele vo\u0303i teisele ko\u0303rvaltegelasele. Su\u0308z\u030ceepo\u0308o\u0308re \u201eBioShock`i\u201c ma\u0308ngude lo\u0303pus on muutunud juba nii tavaliseks, et see ei ole enam isegi u\u0308llatav. Teadmine, et lo\u0303pus u\u0308ritatakse ma\u0308ngijat u\u0308llatada, on ku\u0308ll olemas, aga nagu ikka pole kuidagi vo\u0303imalik ette teada, milliseid sisulisi lahendusi see lo\u0303pp endaga kaasa toob. U\u0308ldjuhul on s\u030cokeerivad lo\u0303pud olnud va\u0308ga meeldivad ja \u201eMinerva`s Den\u201c pole teistest mitte kuidagi erinev. Tead, et on saabumas ko\u0303ike pea peale po\u0308o\u0308rav lo\u0303pp, aga raske on ennustada, mis see ku\u0308ll olla vo\u0303iks."}, {"text_idx": "#000004", "text": "\u201eMinerva`s Den\u201c ei erine peale uute kohtade, paari uue relva ja vo\u0303ime poolest \u201eBioShock 2\u201c-st mitte kuidagi. Vo\u0303imalus on tutvuda Rapture senitundmatu traagilise ku\u0308ljega \u2013 linna kontrolliva tehisintellekti mo\u0303ju selle loojale ja seda ihaldavatele osapooltele. Ma\u0308ngumehaanika on nagu \u201eBioShock\u201c ikka \u2013 hektiliselt mo\u0308o\u0308da koridore jooksmine ning relvade ja vo\u0303imete va\u0308lkudes vaenlaste hordide ha\u0308vitamine.\nVaenlasteks on taaskord nii tavapa\u0308rased DNA lo\u0303hestajad kui ka suurekasvulised monstrumid, va\u0308ikese o\u0303eta ja\u0308a\u0308nud hullunud Suured Issid, veel oma armsa lapsega ingleid otsivad Issid ja ka verejanulised Suured O\u0303ed. Lo\u0303pus on lihtne bossivo\u0303itlus, millelaadset pole \u201eBioShock`is\u201c varem olnud. Mitte et vo\u0303itlus ise oleks olnud midagi uut, vaid pigem pole seerias midagi nii lihtsat, tavalist ja harjumuspa\u0308rast varem bossivo\u0303itlusena eksponeeritud. U\u0308lesanne on vaenlane alistada ko\u0303ige labasemal viisil \u2013 tulista teda, kuni ta on surnud. Esimeses osas oli ku\u0308ll sarnane mees mehe vastu vo\u0303itlus, aga seegi oli fantaasiarikkam kui lihtsalt tulistamine. Teise ja kolmanda osa puhul asendati bossivo\u0303itlus suurejooneliste lahingutega ja pika epiloogiga."}, {"text_idx": "#000005", "text": "\u201eMinerva`s Den\u201c loojate hulka kuuluvad ka mo\u0308o\u0308dunud aasta u\u0308he parima ma\u0308nguelamuse \u201eGone Home\u201c tegijad. \u201eGone Home\u201c on FPS ma\u0308ng, mille po\u0303hiro\u0303hk on loo jutustamisel la\u0308bi interaktiivse meediumi. Tegu on erakordse saavutusega, sest \u201eGone Home\u201c ei to\u0303esta mitte ainult, et ma\u0308ngud on unikaalsed loo jutustamise vahendid, vaid ka seda, et nii palju kui on erinevaid lugusid on ka erinevaid ma\u0308nge.\n\u201eMinerva`s Den`ist\u201c ei tasu nu\u0308u\u0308d sellepa\u0308rast otsida sarnasusi \u201eGone Home`ile\u201c. Ainuke to\u0303sisem seos peitub \u201eGone Home`i\u201c loo jutustamise viisis, kus ma\u0308ngija kuulab oma o\u0303e pa\u0308eviku sissekandeid, loeb sedeleid ja tutvub keskkonnaga. Nii nagu \u201eBioShock\u201c ja \u201eSystem Shock\u201c enne seda, kasutavad ka \u201eGone Home`i\u201c tegijad oma loo jutustamiseks seeriale tuttavaid elemente. Kui va\u0308lja arvata \u201eMinerva`s Den`i\u201c lo\u0303pp, siis sellega sarnasused ka piirduvad."}, {"text_idx": "#000006", "text": "Pa\u0308rast va\u0308ga ma\u0308ngulikku bossivo\u0303itlust vo\u0303etakse hoog maha, taustal ko\u0303lab rahulik melanhoolne muusika ning ma\u0308ngijalt ei no\u0303uta midagi enamat kui ainult liikumist lo\u0303pu suunas. Seda tehes on ma\u0308ngija relvitu, enam ei ole vastaseid, aga on keskkond, o\u0303hustik, peategelase ruumid ja tema elu, mineviku ma\u0308rgid elatud elust ja kaotatud armastusest. Ma\u0308ngija ko\u0303nnib la\u0308bi \u201eBioShock`i\u201c keskkonna ilma et peaks FPS-ile omaselt taktikaliselt ringi vaatama. Maad vo\u0303tab rahu ja vaikus. Siinkohal ilmnebki ko\u0303ige to\u0303sisem sarnasus \u201eGone Home`i\u201c loo jutustamise stiilile, kus ma\u0308ngijal palutakse olla uudishimulik, ringi liikuda ja uurida keskkonda, et avastada maja elanike lugusid, nende muresid ja saladusi."}, {"text_idx": "#000007", "text": "Miks kirjutada \u201eMinerva`s Den`ist\u201c alles nu\u0308u\u0308d? \u201eBioShock Infinite\u201c saabumisega ilmus ka seeria teine allalaetav lisa \u201eBurial at Sea\u201c 1. episood. Teine osa ilmub veel teadmata ajal. Leian, et praegu oleks o\u0303ige aeg ra\u0308a\u0308kida to\u0303siasjast, et vaatamata \u201eBioShocki\u201c seeria suurele edule pole Irrational Games ja 2K Games turgu u\u0308le ujutanud igaaastaste episoodidega \u201eBioShock`i\u201c maailmast.\n\u201eMinerva`s Den\u201c ja \u201eBurial at Sea\u201c on seni ainukesed loopo\u0303hised lisad ainult kolmest osast koosnevale seeriale, mis on tegelikult juba 6 aastat vana. \u201eInfinite\u201c esimene mitmikma\u0308ngu meenutav lisa \u201eClash in the Clouds\u201c tundus ebavajalik, sest u\u0308ritas asendada mitmikma\u0308ngu puudmist areenilt areenile liikuva vo\u0303itlusega. Osalt va\u0308ga o\u0303nnestunud, teisalt liiga korduv ja va\u0308he va\u0308ljakutseid pakkunud lisa va\u0308ga loopo\u0303hisele ma\u0308ngule."}, {"text_idx": "#000008", "text": "\u201eBioShock 2\u201c on ainuke episood, mis pole loodud esimese ja kolmanda osa loojate Ken Levine`i ja Irrational Games poolt. Selle u\u0308lesande vo\u0303ttis enda peale levitaja 2K Games`i allstuudio 2K Marin. Mo\u0303ne jaoks halvim osa seerias, mo\u0303ne jaoks ja\u0308lle ligipa\u0308a\u0308setavam ja ausam kui esimene osa. Minu jaoks on teine osa mehaaniliselt ja loo kaasahaaravuselt parem, kuid pakub siiski va\u0308hem u\u0308llatusi kui u\u0308leja\u0308a\u0308nud osad.\nOlgu kuidas on, aga fakt on see, et \u201eBioShock 2\u201c-st su\u0308ndis seeria esimene loopo\u0303hine DLC. \u201eBioShock 2: Minerva`s Den\u201c loetakse isegi u\u0308heks parimaks lisaks ja seda ilmselge po\u0303hjusega \u2013 ligi 4 tundi ma\u0308nguaega, uus lugu, tegelane ja avastamata nurgad juba tuttavas maailmas."}, {"text_idx": "#000010", "text": "Hiljuti kuulutas u\u0308ks terapeut, et arvutima\u0308nge ma\u0308ngivate meestega pole mo\u0303tet suhtesse astuda, kui nad just oma hobiga miljoneid ei teeni. Kas to\u0303esti on ta\u0308iskasvanueas ma\u0308ngude ma\u0308ngimine tabu? Vo\u0303i peitub avalduse taga isiklik kogemus so\u0303ltuvusliku ka\u0308itumisega, mida nu\u0308u\u0308d ka ko\u0303igile teistele laiendatakse? Saatejuhid u\u0308ritavad selle sasipuntra ..."}, {"text_idx": "#000013", "text": "Aastanumbriks on ku\u0308ll juba 2023, ent Andri on alles nu\u0308u\u0308d avastamas 2022. aasta ko\u0303ige paremat ..."}, {"text_idx": "#000015", "text": "Nagu juba kuuel varasemal aastal, tuleb ka ta\u0308navu jaanuaris minu tagasivaade Euroopas valmistatud sidescroller\u2019itele. Ning ..."}, {"text_idx": "#000017", "text": "Sten ja Allan on mo\u0303lemad ma\u0308nginud 2023. aasta esimest suuremat ma\u0308ngu ning leiavad, et tegemist ..."}]